Vloede: Inwoners rondom Vaalrivier gewaarskuSluise oopgetrek by die Vaaldam (argieffoto) Foto: R. McKenzie, departement van waterwese Inwoners van die Vrystaat word aangemoedig om voorsorgmaatreëls te tref, aangesien die Vaalrivier moontlik binnekort sy walle kan oorstroom, het die SAUK Dinsdag berig. “Die oorstroming word verwag aangesien die Vaaldam meer water in die rivier pomp,” het Steve Nale, woordvoerder van die Ngwathe-munisipaliteit, gesê. Die Vaaldam is reeds 105% vol en sewe sluise is reeds oopgemaak, het die departement van waterwese in ŉ verklaring gesê. -SAPA